Η χωρο–χρονική εξέλιξη του Οικιστικού Δικτύου των Περιφερειών Νοτίου &amp; Βορείου Αιγαίου
Creators: name: Τζήμος, Αλέξανδρος Θεόδωρος Ανδρέα
Publisher: name: Aristotle University of Thessaloniki
Year: 2019
Subjects: Οικισμοί
Οικιστικό Δίκτυο
Περιφέρεια Βορείου &amp; Νοτίου Αιγαίου
Settlements
Settlement Network
Regions of Northern and Southern Aegean

description: Το αντικείμενο που πραγματεύεται η παρούσα Μεταπτυχιακή Διπλωματική Εργασία (ΜΔΕ) είναι η παρακολούθηση της χωρο-χρονικής εξέλιξης του οικιστικού δικτύου των νησιωτικών Περιφερειών Βορείου &amp; Νοτίου Αιγαίου. Η χρονική κλίμακα της έρευνας αφορά την περίοδο από το έτος της προσάρτησης της κάθε περιοχής στο ελληνικό κράτος και τις πρώτες επίσημες πληθυσμιακές απογραφές των νομών που απαρτίζουν τις δύο Περιφέρειες, μέχρι και την τελευταία επίσημη απογραφή του ελληνικού κράτους (2011). Συγκεκριμένα, η ερευνητική αφετηρία για τον Ν. Κυκλάδων είναι το έτος 1836, του Ν. Σάμου το έτος 1913, των Ν. Λέσβου &amp; Χίου το έτος 1920 και του Ν. Δωδεκανήσου το έτος 1947 (έτος ειδικής απογραφής). Ως εκ τούτου η μελέτη μας καλύπτει μία περίοδο 175 ετών.Προκειμένου να καταστεί δυνατό το ερευνητικό μας εγχείρημα, έπρεπε να προσδιορισθεί με μοναδικό τρόπο ο κάθε οικισμός, έτσι ώστε να είναι δυνατή η διαχρονική παρακολούθηση της «ζωής» του, δηλαδή οι διαχρονικές αλλαγές, η εμφάνιση ή εξαφάνισή του, με τη βοήθεια των εθνικών απογραφών του ελληνικού κράτους που πραγματοποιήθηκαν το διάστημα 1836-2011. Ως πρωταρχικός σκοπός τέθηκε η κωδικοποίηση των οικισμών με τη χρήση ενός μοναδικού κωδικού (ΟΙκισμο Αριθμού, ΟΙΚΑΡ), ο οποίος αποδίδεται σε κάθε οικισμό και εμφανίζεται τουλάχιστον μία φορά στην περιοχή της μελέτης. Για την διεκπεραίωση του βήματος αυτού, χρησιμοποιήθηκε η Microsoft Access 2013. Βασικές πηγές παροχής δεδομένων ήταν η Ελληνική Στατιστική Αρχή (ΕΛ.ΣΤΑΤ) και οι βιβλιογραφικές πηγές τεκμηρίωσης - επαλήθευσης των δεδομένων. Επίσης χρησιμοποιήθηκαν χάρτες της ΕΣΥΕ και της ΓΥΣ. Τα αποτελέσματα της προαναφερόμενης Μεταπτυχιακής Διπλωματικής Εργασίας ήταν η δημιουργία μιας βάσης χωρο-χρονικών δεδομένων από την οποία προέκυψαν και αναλύθηκαν σημαντικά στοιχεία ως προς τη διαχρονική εξέλιξη του οικιστικού δικτύου. Κάποια από αυτά αφορούσαν: α) τη διαρκή εμφάνιση των οικισμών ή την εγκατάλειψή τους για μία δεδομένη χρονική περίοδο, β) τις ονοματολογικές αλλαγές από απογραφή σε απογραφή και γ) τις μετακινήσεις οικισμών από έναν ΟΤΑ σε έναν άλλο. Επίσης, εξετάστηκαν παράμετροι που αφορούσαν τις μεταβολές της πληθυσμιακής γεωγραφίας στο χρόνο, την αστικότητα των οικισμών, το ανάγλυφο. Τα αποτελέσματα παρουσιάστηκαν με τη μορφή συγκεντρωτικών πινάκων, διαγραμμάτων και γραφημάτων, ενώ με τη βοήθεια χαρτογραφικών υποβάθρων και του προγράμματος ArcGIS 10.3 αποδόθηκαν τα σημαντικότερα γεωγραφικά φαινόμενα με τη μορφή χαρτών. Η Μεταπτυχιακή Διπλωματική Εργασία πραγματοποιήθηκε στο χρονικό διάστημα 2017-2018 στο πλαίσιο του προγράμματος μεταπτυχιακών σπουδών: Τεχνικές &amp; Μέθοδοι στο Σχεδιασμό, Ανάλυση &amp; Διαχείριση του Χώρου – Κατεύθυνση: Οργάνωση και Διαχείριση Πόρων και Έργων Ανάπτυξης.
description: The subject of the present Postgraduate Thesis is the monitoring of the time spatial evolution of the island regions of Northern &amp; Southern Aegean. The time scale of the survey concerns the period from the annexation of each region to the Greek state and the first official population censuses of the prefectures which constitute the regions, up to last official census of the Greek state (2011). In particular, the research base for Cyclades prefecture is 1836, Samos prefecture is 1913, Lesvos &amp; Chios prefecture is 1920 and Dodecanese is 1947(special census year). Our study therefore covers a period of 175 years.In order to make our research project feasible, each settlement had to be uniquely identified, so that its “life” can be monitored over time, so its intertemporal changes, appearance or disappearance by the agency of national censuses of the Greek state that took place in 1836-2011. The primary purpose was to encode the settlements using a unique code (Settlement Number, OIKAR) which is attributed to each settlement and appears at least once in the study period. Microsoft Access 2013 was used to perform this step. Key sources of data provision were the Hellenic Statistical Authority (ELSTAT) and bibliographic sources of documentation – data verification. Maps of the ELSTAT and the Hellenic Military Geographical Service (HMGS) were used as well. The results of the above–mentioned Postgraduate Thesis were the creation of a time spatial data base from which, important data on the evolution of the settlement network were developed and analyzed. Some of them concerned a) the permanent appearance of settlements or their abandonment for a given period time, b) the nomenclature changes from census to census and c) the relocation of settlements from one local authority to another. Furthermore, parameters related to changes in geographical population growth, urbanization, relief, etc. were examined. The results were presented in the form of aggregated tables, diagrams and graphs, while by the agency of cartographic backgrounds and ArcGIS 10.3, the most significant geographical phenomena were mapped. The Postgraduate Diploma Thesis was conducted in the period 2017-2018 as part of the postgraduate program: Techniques &amp; Methods for Spatial Analysis, Planning and Management - Direction: Organization and management of resources and development works.